Jernbanelinjen Meråkerbanen fra Trondheim via Hell til Storlien i Sverige går igjennom stedet med togstopp på Kopperå stasjon. Også Europavei 14 (E 14) går forbi stedet med tilknytting til Kopperå via fylkesvei 6771. Meråker smelteverk, senere kjent under navnet , som produserte silisium og mikrosilika, var i drift ved Kopperå fra 1898 og frem til nedleggelsen i 2006. Deler av denne viktige arbeidsplassen har i senere tid blitt gjort om til et industrimuseum. Etter 2006 har stedet hatt færre enn 200 innbyggere.